Odense Adresse-Contoirs Efterretninger, 1811-02-12
Kaarup Mølle i Visborg Sogn, Hindsted Herred, Aalborg Amt, 3/4 Miil Norden for Mariagers Fjord paa den østre Landevei mellem Randers og Aalborg, er Eieren, formedelst anden Bestemmelse med Boepæl, tilsinds at bortsælge underhaanden; og tjener herved til behagelig Efterretning for ubekjendte Liebhabere: At Møllen ligger i en af Jyllands behageligste Egne, rundt omgivet med Skov, Vand og gode Eiendomme, beqvemt bygget og indrettet for en Familie uden Bondestanden. Mølleskylds Hartkornet er 4 Tdr. 6 Skpr. 1 Fkr., og med Møllen følge, 2de indhegnede Marker, som bestaae af 20 til 30 Tdr. Land Ager og Eng, samt en Skudtørvmse 1/2 Fjerdingvei fra Møllen, hvoraf kan haves al den Fornødenhed som behøves, og er uopskjærlig for Møllens Beboer. Møllen drives ved 2de underfalds Vandhjul paa 8 a 9 Al. og i Møllen er en Meelqværn paa 10 Qvarteer Stene, en Malt qværn paa 8 Qvarteer, og Grubbeværk desforuden. Møllen og dens Værker, udvendig og indvendig, er af Nyt opbygge for 5 Aar siden, Alt af svært Egetømmer. Møllestenene ere gode og bruges en Rhinsk og en Skaansk, kort sagt: Mølleværkerne ere i den Stand, at de ingen Hoved=Reparationer behøve en Mands Levetid. - Malingen er meget betydelig, især af Rug, og Vandet, som alt er Vældvand, haves til alle Aarets Tider, Møllen staaer aldrig nogen Dag, hverken i Mangel af Vand eller Maling, og den har desuden den sjeldne gode Beliggenhed, at ingen Naboemølle kan trække Maalingen derfra, uden Eieren selv er Skyld deri; thi den nærmeste Naboemølle eren Miil herfra. Fiskerie haves til Møllen af Gjedder, Aborrer, Aal og Skaller. Møllens Bygninger ere assurerede i Brandkassen for 10000 Rd., og for det meste bygget af Nye i de sidste 8 Aar af Egetømmer, murede Vægge, deels Steen= og deels Straaetag. Jordeiendommene ere umatrikulerede, fortrinlig gode af Boaitet, som ved den betydelige Gjøde aarlig forbedres. - Den aarlige Udsæd er: 2 Tdr. Vinter=Hvede, 2 Tdr. Rug, 4 Tdr. Byg 3 Tdr. Havre, og aarlig avles 20 til 30 Læs Høe, forres og græsses 4 Heste, 8 Køer, - en Koe græsses got paa 1/2 Td. Land, som er Beviis paa Eiendommens Godhed - 10 a 12 Sviin holdes bestandig paa Stie, og fedes med Pille-Meel. - Alle Kornvare, som sælges fra Møllen, kan med stor Fordeel udskibes ved Hadsunds Færgested til Randers eller Aalborg. - Den halve Deel af Kjøbesummen kan blive staaende med første Prioritet, i Møllen uden Opsigelses Aar, om Kjøberen det maatte ønske, og Tiltrædelsen kan skee 1 August eller 1 October indeværende Aar, hvorom, saavelsom om Kjøbesummen, kan underhandles med Eieren. Kaarup Mølle pr. Hobroe d. 10 Jan. 1811. Lars Dyrup. De som maatte formene sig at have nogen Arverettighed efter afdøde Væver Friderich Møller, og ligeledes afdøde Kone, indkaldes herved med lovlig 6 Ugers Varsel til, med saadan deres Arveret at fremkomme, og samme at beviisliggjøre for underskrevne Magistrat, inden fornævnte Tids Forløb, Ligeledes indkaldes med 6 Ugers Varsel, saavel Kredi, som Deditorerne i dette Stervboe, til at møde for Skifteretten heri Odense, de første for lovlig at bevise og legitimere deres havende Krav paa dette Boe, og de sidste for at anmelde og betale den Gjeld de til Boet maatte være skyldig. Odense Raadstue den 24 Januar 1811. Magistraten.